Document ID: 32005D0736

A TANÁCS HATÁROZATA
(2004. december 13.)
az egyrészről az Európai Közösségek és azok tagállamai, másrészről a Jordán Hasimita Királyság közötti társulás létrehozásáról szóló euro-mediterrán megállapodás jegyzőkönyvének a Ciprusi Köztársaság, a Cseh Köztársaság, az Észt Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovák Köztársaság és a Szlovén Köztársaság Európai Unióhoz történő csatlakozásának figyelembevétele céljából történő aláírásáról és ideiglenes alkalmazásáról
(2005/736/EK)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 310. cikkére, összefüggésben a 300. cikk (2) bekezdésének második mondatával,
tekintettel a 2003-as csatlakozási okmányra és különösen annak 6. cikke (2) bekezdésére,
tekintettel a Bizottság javaslatára,
mivel:
(1)
2004. február 10-én az Európai Közösség és annak tagállamai nevében a Tanács felhatalmazta a Bizottságot, hogy kezdjen tárgyalásokat a Jordán Hasimita Királysággal, a továbbiakban: Jordániával, az egyrészről az Európai Közösségek és tagállamai, másrészről a Jordán Hasimita Királyság közötti társulás létrehozásáról szóló euro-mediterrán megállapodás (1) kiigazításáról az új tagállamok EU-hoz történő csatlakozásának figyelembevétele céljából.
(2)
E tárgyalások a Bizottság megelégedésére zárultak.
(3)
A Jordániával megállapodott jegyzőkönyv 10. cikkének (2) bekezdése rendelkezik a jegyzőkönyv ideiglenes alkalmazásáról a hatálybalépését megelőzően.
(4)
A jegyzőkönyvet - figyelemmel annak egy későbbi időpontban való megkötésére - a Közösség és tagállamai nevében alá kell írni, és ideiglenesen alkalmazni kell,
A KÖVETKEZŐKÉPPEN HATÁROZOTT:
1. cikk
A Tanács elnöke felhatalmazást kap, hogy - figyelemmel annak megkötésére - kijelölje az Európai Közösség és annak tagállamai nevében, az egyrészről az Európai Közösségek és azok tagállamai, másrészről a Jordán Hasimita Királyság közötti társulás létrehozásáról szóló, euro-mediterrán megállapodás jegyzőkönyvének aláírására jogosult személy(eke)t, a Ciprusi Köztársaság, a Cseh Köztársaság, az Észt Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovák Köztársaság és a Szlovén Köztársaság Európai Unióhoz történő csatlakozásának figyelembevétele céljából.
A jegyzőkönyv szövegét csatolták e határozathoz.
2. cikk
Az Európai Közösség és tagállamai megállapodnak, hogy - figyelemmel annak megkötésére - ideiglenesen alkalmazzák a jegyzőkönyv rendelkezéseit.
Kelt Brüsszelben, 2004. december 13-án.

Labels: 18
15
5